Un material video cu fostul președinte al României Traian Băsescu, discutând recent despre candidatul ideal pentru Primăria Generală a Municipiului București, a stârnit îngrijorare în rândul conaționalilor. Politicianul parcă a îmbătrânit brusc, vorbește cu dificultate și pare să aibă mai multe probleme.
Traian Băsescu a vorbit recent despre candidatul ideal pentru Primăria Generală a Municipiului București, susținând că este dificil ca Nicușor Dan să fie înlocuit de un politician mai bun.
"Pur și simplu e greu să găsești un candidat care să-l bată, pentru că bucureștenii nu sunt proști. Ei văd că a lăsat panglicile (Gabrielei – n.r.) Firea deoparte, n-a mai cumpărat ochelari, nu i-a mai dus pe pensionari în Grecia, n-a mai făcut coloane de mașini spre Sfânta Parascheva", a declarat fostul președinte al României la Strasbourg.
Primarul Nicușor Dan a achitat datoriile pe care instituția pe care o reprezintă le-a acumulat sub conducerea Gabrielei Firea, apoi a început să schimbe lucruri care nu se văd, a spus Traian Băsescu.
"S-a apucat de lucru acolo unde nu se vede: schimbă conducte de termoficare, a băgat toate cablurile care atârnau de stâlpi în subsol. Uitați-vă că a avut curajul să înceapă să facă sensuri unice în nordul Bucureștiului", s-a exprimat europarlamentarul român.
Fostul șef de stat a declarat că Nicușor Dan este un primar care ar trebui să continue să conducă municipiul București. Nu declarațiile politice au surprins, cât apariția îngrijorătoare a lui Traian Băsescu, după cum se poate observa și în imaginile din galeria foto.
Fostul președinte al României parcă a îmbătrânit brusc. În timpul declarațiilor privind candidatul ideal pentru Primăria Generală a Municipiului București, Traian Băsescu poate fi ascultat în timp ce vorbește cu dificultate. Mâinile europarlamentului tremură, fără a putea fi controlate.
În vârstă de 72 de ani, politicianul se confruntă cu mai multe probleme de sănătate. În trecut, a fost operat de hernie și a suferit, de asemenea, o intervenție de tiroidă. Surse apropiate fostului președinte au susținut de-a lungul timpului că acesta ar avea și ateroscleroză, și hipertensiune.
Pe vremea când încă era șef de stat, Traian Băsescu a fost diagnosticat cu emfizem pulmonar, ce conduce la instalarea unei stări de oboseală intense într-un interval scurt de timp. Trebuie precizat că politicianul a suferit și un atac de panică în 2022, când instanța l-a declarat colaborator al securității.
În prezent, Traian Băsescu ocupă doar poziția de europarlamentar. Surse din anturajul său politic au dezvăluit în urmă cu ceva vreme că acesta nu intenționează să candideze pentru un nou mandat. Starea lui de sănătate și cele mai recente apariții în spațiul public ridică multe semne de întrebare.